**Aftale om tilknytning af bachelor- og specialestuderende ved**

**Statens Institut for Folkesundhed (SIF)**

**mellem**

Studerendes navn

Hjemadresse

Postnummer og by

Land

SDU-studenter e-mail

**og**

Syddansk Universitet / Statens Institut for Folkesundhed

Studiestræde 6

1455 København K

Danmark / *Denmark*

Aftalen er gældende i perioden:

Fra dd-mm-yyyy til dd-mm-yyyy

I tilfælde af re-eksamen kan aftalen forlænges

Hovedvejleder: SDU-Vejleders navn

Denne aftales Krav og betingelser (side 2) skal underskrives/godkendes af:

Studerende: Studerende-navn

Hovedvejleder: Vejleder-navn, Statens Institut for Folkesundhed

**Krav og betingelser**

Formålet med denne aftale er at udstikke rammerne for den studerendes håndtering af data i forbindelse med specialet.

* Den studerende forventes at have læst SIF’s Retningslinjer for håndtering af persondata på SIF i forbindelse med speciale- og bacheloropgaver (bilag 1), og følge retningslinjerne heri i forhold til al databehandling.
* Den studerende skal bestå SDU’s online GDPR-kursus og forventes at gennemføre inden for de første 14 dage efter underskrift af denne kontrakt.
* Den studerende forpligter sig til at analysere data jf. indgået aftale med vejleder og at opbevare data et sikkert på S4 Sikker server eller DST
* Adgang til forskningsdata er kun tilladt i aftalens løbetid.
* Publicering af videnskabelige artikler eller øvrige publikationer baseret på data fra specialet er kun tilladt efter aftale med hovedvejlederen. I sådanne tilfælde skal den studerende angive sin tilknytning til Statens Institut for Folkesundhed, Syddansk Universitet.

Den studerende forpligter sig med denne aftale til at overholde de i aftalen skitserede krav og betingelser, vedrørende databehandling og øvrige forhold. Den studerende er indforstået med, at reglerne skal overholdes til alle tider, også efter denne aftales udløb. Hvis den studerende ikke overholder reglerne, kan adgangen til data begrænses.

Hovedvejleders navn og dato

Studerendes navn og dato

**Bilag 1**

Retningslinjer for håndtering af persondata på SIF i forbindelse med speciale- og bacheloropgaver

Dette er en vejledning til, hvordan du skal håndtere persondata, hvis du som speciale- eller bachelorstuderende arbejder med data under et forskningsprojekt på Statens Institut for Folkesundhed. Du bør læse vejledningen grundigt igennem inden du begynder at arbejde med data. Husk desuden altid at spørge din vejleder, hvis du er i tvivl om, hvordan du må håndtere data.

**Hvad er persondata?**

Persondata eller personoplysninger er informationer, der kan anvendes til at identificere en person. Oplysningerne kan fx komme fra spørgeskemaer, registre, interviews, observationsbeskrivelser, fotos, lydoptagelser, videoer, etc.

* Almindelige persondata: Navn, adresse, tlf.nr., uddannelse, økonomiske forhold, registreringsnr. på bil mv.
* Følsomme persondata: Race, etnisk oprindelse, helbredsoplysninger, seksuelle forhold, politiske, religiøse og fagforeningsmæssige tilhørsforhold mv.

Både almindelige og følsomme persondata skal ved behandling beskyttes ved at overholde de generelle databeskyttelsesreg­ler og tavshedspligten. Persondata, der kategoriseres som følsomme, skal sikres ekstra mod, at uvedkommende får adgang til dem. Du skal altså være særlig forsigtig, hvis du arbejder med denne type oplysninger. Det skyldes, at videregivelse af disse oplysninger potentielt vil kunne skade den person, det handler om.

**Hvordan defineres behandling af persondata?**

Al håndtering af data om personer, fx indsamling, opbevaring, analyse, videregivelse, sletning, etc. er defineret som en behandling af persondata.

**Tavshedspligt**

Data, du skal arbejde med, indeholder personoplysninger, og du har derfor tavshedspligt i forhold til de informationer, du får adgang til i projektet. Pas på med ikke at komme til at viderebringe oplysninger om deltagere i projektet ved enten at fortælle om dem eller vise din skærm med data til andre end de personer, der i forvejen arbejder på projektet.

**Håndtering af data**

Som udgangspunkt må data til dit projekt kun tilgås og håndteres på S4-Sikker Server. Serveren oprettes i forbindelse med at din vejleder laver aftale med dig om projektet. Når IT har givet dig adgang til serveren, vil du modtage en mail med oplysninger om opsætning og login. Data vil blive overført til serveren af en medarbejder fra SIF.

Lav en aftale med din vejleder om, hvordan resultater hentes ud fra serveren. Der må ikke være oplysninger i resultaterne, der kan identificere enkeltpersoner. Datasæt skal forblive på Sikker Server. Kontakt din vejleder for hjælp til løsning, hvis der er behov for at printe data ud i forbindelse med fx kvalitative analyser.

Specialestuderende, der skal arbejde med data på DST’s forskerserver, vil modtage specifik vejledning mht. adgang og regler for at arbejde på serveren.

*Husk når du arbejder med persondata*:

* at du som udgangspunkt *ikke* bør have adgang til personidentifikation (cpr-nummer, navn, adresse, etc.), medmindre det er strengt nødvendigt for at løse opgaven
* at der i et projekt kun må anvendes data, der er nødvendige for projektet. Du bør derfor heller ikke have adgang til flere oplysninger, end det der er nødvendigt for at løse din opgave (Dataminimering). Aftal med din vejleder, hvilke typer data du skal have adgang til for at kunne løse din opgave.
* at persondata skal tilgås på Sikker Server, og at datasæt og personoplysninger ikke må flyttes fra den sikre server sammen med resultater.
* at låse din skærm, når du forlader computeren og være påpasselig med at ingen uvedkommende kan se din skærm, når du arbejder med data

*Ved afslutning af arbejdsopgaven*

Husk at rydde op i mapper med data når din opgave er afsluttet. Aftal med din vejleder, hvad du skal gøre med data. Må de slettes, skal vejleder fortsat have adgang til datasættene, osv.

**Datasikkerhedsbrud**

Hvis du er i tvivl om, hvorvidt der kan være sket et brud på datasikkerheden, så kontakt med det samme din vejleder mhp. en eventuel indberetning.

**Læs mere**

Du kan læse mere om databeskyttelse på SUND her: https://mitsdu.dk/da/mit\_studie/kandidat/folkesundhedsvidenskab\_kandidat/vejledning-og-support/studerendeoggdpr/databeskyttelse-i-opgaver